שלווה ברטי

שלווה ברטי (נולדה ב-6 בספטמבר 1961 בנתניה) היא זמרת ישראלית.

==ביוגרפיה==
שלווה ברטי נולדה לשלום וחבצלת בנתניה וגדלה בשכונת עין התכלת בעיר.
החלה את דרכה בהרכבי נוער בנתניה, במסגרתם אף ייצגה את ישראל בחו"ל. את שירותה בצה"ל עשתה במקהלת צה"ל, עם ריטה, רמי קלינשטיין ושרון ליפשיץ.

ב-1985 הופיעה לראשונה בקדם האירוויזיון עם השיר "תפילה" (מילים: קובי לוי, לחן: עשור אלקיים), עימו הגיעה למקום ה-11 בתחרות.

ב-1986 הוציאה את אלבומה הראשון "שלוה", בעיבוד והפקה מוזיקלית של אלדד שרים.

באותה תקופה עברה טיפולים קשים וממושכים כנגד מחלת הסרטן בה חלתה.

בשנת 1988 הוציאה את אלבומה השני, "נולדה מחדש", כשהנושא של כל שיריו היה תקופת מאבקה של ברטי במחלת הסרטן. שיר אחד באלבום, "רות", נכתב במשותף על ידי שלווה ואביה, שלום.

בשנת 1991 הוציאה אלבום משירי יוסף הדר. בלטו בו השירים "נגה לי" ו"פלא כחול". שיתוף הפעולה עם הדר החל כבר באלבומה הראשון, בו ביצעה את שירו "לילה זוהר", שכתב משה דור.

ב-1992 השתתפה שלווה בקדם אירוויזיון עם השיר "מים", שצבר פופולריות והפך לשיר פופולרי בערבי ריקודי-עם, ולמעשה חיזק את מעמדו כשיר עם לכל דבר. באותה שנה הוציאה את האלבום "זהב", שבעידודו של מנהלה האישי, עופר שרביט, היה בעל קו אופראי.

ב-1995 השתתפה שוב בקדם אירוויזיון עם השיר "הלוואי עליך ועלי", והוציאה את התקליט "אופרה אחרת", הכולל בין השאר, גרסאות כיסוי לשירים מוכרים.

אלבומה "שלווה ברטי" משנת 1998 כלל עשרה שירים, שרובם, פרט לשניים, נכתבו על ידי ברטי וחלקם גם הולחנו על ידיה ועל ידי מנהלה האישי, שרביט. האלבום לא נחל הצלחה מיוחדת.

בשנת 1999 יצא "האוסף הראשון", שכשמו הוא אוסף ראשון, שכלל להיטים משנות השמונים והתשעים וכן כמה שירים חדשים.

באלבומים "בעוד שירי אהבה וים" ו"מן הים" מ-2001 ביצעה שלווה שירי אהבה ושירים העוסקים באהבה לים.

ב-2008 הוציאה שלווה את אלבום שירי האהבה "רק אותך", ששיריו היו בסגנון אופראי.

בשנת 2009 הכירה את אמיל-יעקוב לוי ,שהפך להיות סוכן אישי שלה,וחרשה את ארה"ב בהופעות לפני הקהילות היהודיות והנוצריות בארה"ב ובמיוחד בפלורידה. שם הופיעה בעברית ובאנגלית וגם שימשה כחזנית בבתי כנסת של הקהילות הרפורמית,ועד היום,2024 משמשת כחזנית בחגי ישראל בבתי-הכנסת הגדולים בפלורידה. 

מאז שפרצה הקורונה,חתמה עם תיאטרון האידישפיל של ישראל,ומופיעה בכל בתי האב ובמעונות ליוצאי וניצולי שואה,באידיש עברית אנגילית ושאר שפות של עולים חדשים שמגיעים לארץ מרחבי העולם .

ב-2021, אחרי שהות של 12 שנה בחו"ל, חזרה שלווה ברטי לארץ והוזמנה להשתתף בפסטיבל השיר הבא בניהולו האומנותי של אלי ניסמן עם השיר "חיבוק של אמא", שם קטפה את הפרס הגדול בתחרות. באותה השנה, השתתפה בעונה הרביעית של תוכנית המציאות אקס פקטור ישראל, במטרה לייצג את ישראל באירוויזיון 2022, 

באפריל 2022 השתתפה שוב בפסטיבל השיר הבא, עם שירה "עוד תפילה אחת", אשר קטף את המקום הראשון.בשנת 2023 זכתה במקום ראשון בשיר שכתבה והלחינה 

אביסלה באידיש,ששרה יחד עם האחיות רייפר שעשו עלייה מרומנייה לישראל

בשנת 2024 ,שוב,בפסטיבל של המפיק - אלי ניסמן,

זכתה שוב בפרס הגדול,בשיר 

להאמין בכל הכוח ,שהיא כתבה והלחינה .

היום מחלקת את חייה,ככל שנדרש בין ארה"ב לישראל 

==חיים אישיים==
ברטי הייתה נשואה לאלון אלרואי, איש עסקים, בעלים של ארגון "אלאור" הפועל למען אנשים עם צרכים מיוחדים, בעל רשת מקומונים, חבר מרכז הליכוד ואחיינו של עורך דין יואל אלרואי, ראש עיריית נתניה לשעבר. לאחר טיפולי פוריות ממושכים ילדה בשנת 1993 את בתם הראשונה, וב-1997 נולדו להם תאומים. השניים התגרשו ב-2013.

מאז הקורונה חתמה עם תיאטרון האידישפיל ומופיעה ברחבי הארץ לגיל השלישי ולגיל הזהב ,

ברטי בזוגיות עם סקוט קראנ'ץ מפלורידה, והיא חיה על הקו ת"א- פלורידה,נתניה והוליווד .ושרה כמו תמיד,,

==דיסקוגרפיה==
* שלווה (1981)
* נולדה מחדש (1988)
* משירי יוסף הדר (1991)
* זהב (1992)
* אופרה אחרת (1995)
* שלווה ברטי (1998)
* האוסף הראשון (1999)
* בעוד שירי אהבה וים (2001)
* מן הים (2001)
* רק אותך (2008)
* חיה פה ושם (2022)

==קישורים חיצוניים==

* [https://web.archive.org/web/20070405093914/http://www.shalva.co.il/ Shalva.co.il] - אתר האינטרנט של ברטי
* 
* 

==הערות שוליים==

קטגוריה:זמרות השרות בעברית
קטגוריה:זמרים השרים בעברית
קטגוריה:מתמודדות קדם-האירוויזיון
קטגוריה:זמרות ישראליות
קטגוריה:זמרים ישראלים
קטגוריה:חברות מקהלת צה"ל
קטגוריה:חברי מקהלת צה"ל
קטגוריה:זוכי תחרויות מוזיקה
קטגוריה:משתתפי אקס פקטור ישראל
קטגוריה:ישראליות שנולדו ב-1961
קטגוריה:ישראלים שנולדו ב-1961